Uitdrukking: witvoetjie soekArgieffoto (Foto: Pezibear, Pixabay) Uitdrukking: witvoetjie soek Betekenis: vlei; inkruiperig wees; probeer om iemand se guns te wen Waar kom dit vandaan? Die inwoners van Aalst het in die 16e eeu bekend gestaan as witvoete omdat hulle, as beloning vir hul ewige trou aan die graaf van Vlaandere, nie nodig gehad het om tolgeld te betaal nie. Die Nederlandse uitdrukking, een wit voetje hebben bij iemand was reeds sedert die 16e eeu bekend, na aanleiding van die gebruik om geen tolgeld vir perde met wit pote te vra nie. In Nederland en Vlaandere kon perde met wit pote tolvry op die paaie galop of selfs die stadspoorte vrylik binnegaan.